L'Ajuntament de Sagunt renova el contracte d'energia d'origen 100% renovable fins a maig de 2019
08 de juny 2018

![Imagen 1](/media/xaqeiijw/88-pepe-gil.jpg)

![](/media/e4yizwca/88-ayuntamiento_cuerpo.jpg)  
​

L'Ajuntament de Sagunt ha tornat a contractar energia d'origen 100% renovable per al període de subministrament del 20 de maig de 2018 fins al 19 de maig de 2019. El subministrament compta amb certificació de Garantia d'Origen d'Iberdrola per un volum estimat de 14.955.346 kWh en barres de central (12.987.182 kWh en punt de subministrament), la qual cosa suposa un 100% de l'energia contractada. Esta energia prové exclusivament de fonts completament renovables, que respecten el medi ambient i eviten les emissions de CO2 i altres gasos contaminants.

  

La Comissió Nacional de Mercats i la Competència (CNMC) certifica tot el procés de Garantia d'Origen des de la seua generació fins a la seua comercialització i així ho ha signat el Director de Vendes. Este contracte contribuix al compliment dels objectius climàtics i energètics de la UE, així com al Pacte dels alcaldes per al clima i l'energia.

  

Iberdrola és capdavantera en la implantació d'energies renovables i en la protecció del medi ambient. Disposa de la seua pròpia política mediambiental, que és d'obligatori compliment en totes les àrees d'Iberdrola i del seu grup d'empreses. Les instal·lacions han sigut certificades mediambientalment per AENOR, segons la norma UNE-EN ISO 14001. Ha sigut adherida formalment al Pacte Mundial de Nacions Unides en bones pràctiques dels drets humans i medi ambient.

  

El regidor de Contractació, Pepe Gil indica que l'Ajuntament de Sagunt es va acollir a la central de compres que té la Diputació i que a més “**d’agafar l'oferta més econòmica**” que hi havia en el mercat. El regidor també ha afegit que han optat “**per una de les empreses que ens garantia que el 100% d'energia que nosaltres consumim és totalment renovable**”, o que ve de fonts renovables, de manera que contribuixen al Pacte dels Alcaldes per la millora del medi ambient.

*   [](http://www.facebook.com/sharer.php?u=https://aytosagunto.es/va/actualitat/l-ajuntament-de-sagunt-renova-el-contracte-d-energia-d-origen-100-renovable-fins-a-maig-de-2019/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-de-sagunt-renova-el-contracte-d-energia-d-origen-100-renovable-fins-a-maig-de-2019/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-de-sagunt-renova-el-contracte-d-energia-d-origen-100-renovable-fins-a-maig-de-2019/ "Linked In")
*   [](mailto:?body=https://aytosagunto.es/va/actualitat/l-ajuntament-de-sagunt-renova-el-contracte-d-energia-d-origen-100-renovable-fins-a-maig-de-2019/)